Ontsnapte leeus verskeur twee menseArgieffoto Leeus wat uit ŉ Zimbabwiese wildreservaat ontsnap het, het twee mense verskeur. Die leeus het ŉ man en ŉ vrou in Kariba, 365km noordwes van Harare, aangeval en doodgebyt. Caroline Washayo-Moyo, ŉ woordvoerder van Zimbabwe se parkeraad, het Donderdag gesê plaaslike owerhede en die polisie het ŉ volskaalse soektog na die leeus van stapel gestuur. Sy sê twee of meer leeus het van die reservaat ontsnap en professionele jagters is op hul spoor. ŉ Wildbewaarder is ook tydens die soektog beseer nadat hy per ongeluk deur ŉ jagter van een van die soekspanne raakgeskiet is. Washayo-Moyo het inwoners van Kariba en die omliggende gebiede gewaarsku om nie in die veld rond te loop nie, en veral kortpaaie deur beboste gebiede te vermy.